அன்விதா அப்பி

பேராசிரியர் அன்விதா அப்பி (Anvita Abbi; பிறப்பு 9 சனவரி 1949) ஓர் இந்திய மொழியியலாளரும் சிறுபான்மை மொழிகளின் அறிஞரும் ஆவார். இவர் தெற்கு ஆசியாவின் பழங்குடி மொழிகள் மற்றும் பிற சிறுபான்மை மொழிகள் பற்றிய ஆய்வுகளுக்கு பெயர் பெற்றவர்.  மொழியியல் துறையில் இவர் ஆற்றிய பங்களிப்பிற்காக, இந்திய அரசு 2013 ஆம் ஆண்டில், நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது.

சுயசரிதை 
அன்விதா அப்பி 9 சனவரி 1949, அன்று   தாஜ் மகால் அமைந்துள்ள நிலத்தில் ஆக்ராவில், பல இந்தி எழுத்தாளர்களை உருவாக்கிய ஓர் குடும்பத்தில் பிறந்தார். உள்ளூர் நிறுவனங்களில் பள்ளிப்படிப்புக்குப் பிறகு, அன்விதா 1968 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார்.   அதைத் தொடர்ந்து, 1970இல் அதே பல்கலைக்கழகத்தில் மொழியியலில்  முதல் தரத்துடன் முதுகலைப் பட்டம் பெற்றார்.  1975 இல் முனைவர் பட்டம் பெற தனது அமெரிக்காவின் கோர்னெல் பல்கலைக்கழகத்தில் படிப்பைத் தொடர்ந்தார். முனைவர் பட்ட ஆய்வுகளுக்கு பொது மொழியியல் மற்றும் தெற்காசிய மொழியியலில் சிறுபான்மை மொழிகள் ஆகியவற்றைப் பற்றி இருந்தது.  மொழியியல் மையம், மொழி, இலக்கியம் மற்றும் கலாச்சார ஆய்வுகள் மையத்தில் மொழியியல் பேராசிரியராக பணியாற்றினார். அப்பி புது தில்லியில், ஜவகர்லால் நேரு பல்கலைக்கழகத்தின் தட்சிணாபுரம் வளாகத்தில் வசிக்கிறார்.

மரபு 

இந்தியாவில் உள்ள ஆறு மொழிக் குடும்பங்கள் பற்றிய விரிவான ஆராய்ச்சிக்காக அன்விதா அப்பி பாராட்டப்படுகிறார். பெரிய அந்தமானின் மொழிகள் மற்றும் கலாச்சாரம், அழிந்து வரும் மொழிகள் ஆவணப்படுத்தல் திட்டத்தின் ஒரு பகுதியாக இலண்டன் பெரிய அந்தமான் பல்கலைக்கழகத்தின் மறைந்துவரும் குரல்கள் பற்றிய திட்டத்தின் ஒரு பகுதியாக இவர் விரிவான ஆராய்ந்தார்.     இந்தியாவின் ஆறாவது மொழி குடும்பம் என்ற கருத்தை ஊக்குவித்த ஜராவா மற்றும் [[ஒன்கே மொழி| ஆகிய இரண்டு பெரிய அந்தமானிய மொழிகளின் தனித்துவமான பண்புகளை அடையாளம் காண 2003-2004இல் இவரது ஆய்வுகள் உதவின.  பிற அறிஞர்களின் அந்தமானியப் பழங்குடிகள் பற்றிய ஆய்வுகள் அப்பியின் இரண்டு தனித்துவமான ஒருமைப் பண்புக் குழுக்களை கண்டறிவதன் மூலம் அப்பி கண்டுபிடிப்புகளை உறுதிப்படுத்தியதாகக் கூறப்படுகிறது. அதாவது 31 மற்றும் எம் 32.

பதவிகள் 
அப்பி நிர்வாக மற்றும் கல்வி நிலைகளில் பல முக்கிய பதவிகளை வகித்துள்ளார். தற்போதைய நிலை: இயக்குநர், வாய்வழி மற்றும் பழங்குடியினர் இலக்கிய சாகித்திய அகாதமி, புது தில்லி இந்தியா. துணைப் பேராசிரியர், சைமன் பிரேசர் பல்கலைக்கழகம், பிரிட்டிஷ் கொலம்பியா, வான்கூவர், கனடா மற்றும் இந்திய மொழியியல் சமூகத்தின் தலைவர்.  ஐக்கிய நாடுகள் கல்வி, அறிவியல், பண்பாட்டு நிறுவனம் (2002 முதல்) மற்றும் சாகித்திய அகாதமி போன்ற நிறுவனங்களுக்கு ஆலோசகராக பணியாற்றியுள்ளார். இவர் திராவிட மொழியியல் சங்கத்தின் இந்திய மொழியியல் சங்கத்தின் வாழ்நாள் உறுப்பினராகவும், இந்திய மொழியியல் (1991-95) மற்றும் சர்வதேச திராவிட மொழியியல் இதழ் (1992-96) ஆகிய இரண்டு இதழ்களின் ஆசிரியர் குழுவிலும் அமர்ந்திருக்கிறார்.

அன்விதா அப்பி, அமெரிக்காவின் மொழியியல் சங்கம்  கனடாவில் பதிவுசெய்யப்பட்ட இலாப நோக்கற்ற சமூகமான டெர்ராலிங்குவாவின் கௌரவ வாழ்நாள் உறுப்பினர், யுனெஸ்கோவின் ஆலோசனை குழுவிலும் உள்ளார்.   இவர் 1998-2008 இல் டெர்ராலிங்குவாவின் இயக்குநர் குழு உறுப்பினராகவும் பணியாற்றியுள்ளார்.

இவற்றையும் பார்க்கவும் 

 ஒன்கே மொழி

மேற்கோள்கள்

வெளி இணைப்புகள் 
 
 

தில்லிப் பெண் அறிவியலாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
1949 பிறப்புகள்